Jonas Sireika

Jonas Sireika (g. 1947 m. gruodžio 25 d. Linučiuose, Molėtų valsčius) – Lietuvos pedagogas, istorikas, humanitarinių mokslų daktaras.

Biografija 
1972 m. baigė Vilniaus pedagoginį institutą. Nuo 1974 m. Šiaulių universiteto dėstytojas, 1984 m. docentas. 1983 m. Vilniaus valstybiniame universitete apgynė disertaciją „LKP veikla didinant vietinių darbo žmonių deputatų tarybų vaidmenį 1961–1970 m.“ 

1989–1991 m. Ekonomikos teorijos ir istorijos katedros vedėjas. Lietuvos kultūros fondo Šiaulių krašto tarybos narys.

Mokslinė veikla 
Nagrinėja Lietuvos savivaldybių, Šiaulių miesto bei krašto istoriją ir dabartį. Dėstomi dalykai: senovės istorija, lyginamosios civilizacijų studijos, kultūros istorija, šaltasis karas, Europos sąjungos istorija, totalitarizmas, žydai XIX–XX a. pradžioje.

Bibliografija 
 Gyvenimas Lietuvai: burmistras Jackus Sondeckis. – Šiauliai, 1993 m.
 1990–1993 m. Šiaulių metraštis. – Šiauliai, 1994 m.
 Pirmosios savivaldybės Šiaulių krašte // Savivaldybė. – 1994 m. Nr. 6.
 E. Galvanausko politinė veikla 1905–1919 m. // Prekybos instituto vaidmuo pertvarkant Lietuvos ūkį 1934–1943 m. – Šiauliai, 1995 m.
 1994–1995 m. Šiaulių metraštis. – Šiauliai, 1996 m.
 Lietuvos Respublikos kūrimasis ir savivaldybės susiformavimas Šiauliuose // Šiauliai: miesto istorija, dabartis, perspektyvos. – Šiauliai, 1998 m.
 Lietuvos savivaldybės ir savivaldybininkai 1918–1931, monografija, 1998 m.
 1918 m pab. – 1919 m. politinė situacija Lietuvoje ir vietinės savivaldos kūrimasis // Moderniosios savivaldos susikūrimas ir raida Baltijos šalyse. Tarptautinės mokslinės konferencijos medžiaga. 1998 m. lapkričio 26-27 d. – Šiauliai, 1999 m.
 Nacionalinių mažumų integracija į Lietuvos valstybę 1918–1940 m. // Tarptautinės mokslinės konferencijos medžiaga. – Rėzeknė, 1999 m.
 Kazimieras Venclauskis – žymus savivaldybininkas, visuomenės ir kultūros veikėjas // Kazimieras Venclauskis. – Šiauliai, 2000 m.
 1996–1998 m. Šiaulių metraštis. – Šiauliai, 2000 m.
 Užsienio valstybių patirties panaudojimas kuriant ir plėtojant vietos savivaldą Lietuvoje // Lietuva ir pasaulis: bendradarbiavimas ir konfliktas. Tarptautinė konferencija. 1990 m. spalio 14-16 d. – Vilnius, 2000 m.
 Lietuvos valdžios savivaldybių politika 1919–1940 m. // Pilietinė visuomenė ir viešoji valdžia. Mokslinės konferencijos pranešimų medžiaga. – Kaunas, 2001 m.
 Studentų rašto darbai (bendraautorė Birutė Salatkienė). – Šiauliai, 2003 m.
 Šiaulių apskrities atkūrimas. Apskrities vadovai 1919–1940 m. // Šiaulių apskrities istorijos raida: mokslinių straipsnių rinkinys, sudarytojas ir vienas iš autorių. – Šiauliai, 2004 m.
 XX a. I pusės Lietuvos politinio gyvenimo atspindžiai Jackaus Sondeckio atsiminimuose „Mano gyvenimo stotys“ // Istoriniai tekstai ir vietos kultūra, Mokslinių straipsnių rinkinys, skirtas Lietuvos vardo paminėjimo tūkstantmečiui. – Šiauliai, Ryga, 2004 m.
 Šiaulių miesto istorija 1940–1995 m., sudarytojas ir vienas iš autorių. – Šiauliai: Saulės delta, 2007 m.

Šaltiniai 

Lietuvos pedagogai
Lietuvos istorikai